Aisopoksen faabelit

Aisopoksen faabelit () on Aisopoksen nimiin laitettu kokoelma faabeleita eli eläinsatuja. Todellisuudessa kokoelma on syntynyt pitkän ajan kuluessa, ja suuri osa faabeleista on myöhempää alkuperää. Faabeleissa puhujina toimivat yleensä eläimet, jotka edustavat erilaisia stereotyyppisiä ihmisluonteita. Satujen yhteyteen on usein liitetty moraalinen opetuslause. Faabeleita on käytetty paljon moraaliopetuksessa ja lapsille tehtyjen satujen, näytelmien ja sarjakuvien pohjana.

Historia

Alkuperä 

Perinteisen käsityksen mukaan Aisopos, mikäli oli historiallinen henkilö, eli arkaaisella kaudella noin vuosina 620–563 eaa. Hänet esitettiin ulkomuodoltaan rumana orjana, ja hänet tunnettiin faabeleiden kertojana. Myöhemmän antiikin aikana kaikki faabelit laitettiin usein hänen nimiinsä. Todellisuudessa niin kutsuttujen Aisopoksen faabeleiden kokoelma on syntynyt pitkän ajan kuluessa, eikä suuri osa niistä ole todellisuudessa peräisin Aisopokselta. Osa on syntynyt jo useita satoja vuosia ennen Aisopoksen syntymää, ja osa taas on peräisin paljon häntä myöhäisemmältä ajalta. Todistettavasti vanhimpana pidetään tarinaa haukasta ja satakielestä, joka on peräisin viimeistään 700-luvulta eaa., sillä se esiintyy jo Hesiodoksen teoksessa Työt ja päivät. Monet kokoelman sadut ovat ainakin nykyaikaan säilyneessä muodossaan selvästi peräisin hellenistiseltä tai roomalaiselta kaudelta, eli useita satoja vuosia Aisopoksen arvioitua elinaikaa myöhemmältä ajalta. Esimerkiksi tunnettu tarina sudesta lammasten vaatteissa taas on tullut osaksi kokoelmaa vasta 1100-luvulla.

Erään teorian mukaan Aisopoksen faabelit olisivat alkuperältään itämaisia. Tästä saattavat kertoa paitsi niiden muoto myös se, että ne viittaavat aasialaisiin tapoihin ja niissä esiintyy ei-kreikkalaisia eläimiä, kuten panttereita, riikinkukkoja ja apinoita. Nykytutkimus on löytänyt samanlaisia tarinoita sumerilaisesta ja akkadilaisesta kulttuurista 2000-luvulta eaa. Aisopoksen faabeleita varhaisempaan aikaan ajoittuvat myös intialaiset Panchatantra-kokoelman eläintarinat. Ainakin osa niistä on voinut kulkeutua kreikkalaiseen kirjallisuuteen viimeistään hellenistisellä kaudella.

Arabialaisessa kirjallisuudessa taas esiintyy Luqman, joka esitetään joskus Daavidin aikalaisena ja joskus Jobin sisaren tai tädin poikana. Arabien parissa ”Luqmanin viisaus” on ollut yhtä vertauskuvallista kuin ”Salomon viisaus”. Persialaisissa kuvauksissa Luqman esitetään rumana mustaihoisena orjana, ja on mahdollista, että osa tästä kuvauksesta on päätynyt osaksi myöhempiä Aisopoksen kuvauksia. Siksi on ehdotettu, että Luqmanin ja Aisopoksen nimiin laitetut tarinat voisivat palautua samoihin indo-persialaisiin lähteisiin.

Aisopos-kokoelmien synty 

Aisopoksen ei uskota jättäneen jälkeensä varsinaisia kirjallisia töitä. Antiikin lähteet antavat kuvan siitä, että hänen nimiinsä laitetut faabelit tunnettiin ennen kaikkea suullisessa, ei kirjallisessa muodossa. Faabelit olivat suosiossa Ateenassa klassisella kaudella. Erityisen usein niihin viittaa komediakirjailija Aristofanes. Vaikuttaa kuitenkin siltä, että jo tuolloin Aisopoksen nimiin laitettiin myös muilta peräisin olleita faabeleita, sillä hän oli lajityypin tunnetuin edustaja. Eräs esimerkki tällaisesta faabelista löytyy Aristofaneen Linnuista; skoliastin mukaan sen todellinen kirjoittaja oli Arkhilokhos.

Se, että faabelit tunnettiin ennen kaikkea suullisessa muodossa, tulee ilmi muun muassa siitä, että Aristofanes esittää Ampiaisissa Filokleonin oppineen faabelinsa suullisesti, ei kirjoista; ja kun Platon kertoo Sokrateen sepittäneen faabeleita runomuotoon, tällöinkin kyseessä olivat ne sadut jotka hän tunsi ja muisti. Lisäksi antiikin lähteissä faabeleita lainataan usein hyvin erilaisissa muodoissa, mikä sekin viittaa siihen, ettei niitä tunnettu kirjallisena kokoelmana. Esimerkiksi Aristoteles lainaa Aisopokselta Momoksen valitusta siitä, etteivät härän sarvet olleet sijoitettu sen harteille, jolloin se voisi työntää niillä voimakkaammin, vaan sen herkimpään osaan, päähän; kun taas Lukianoksella vika esitetään siinä muodossa, etteivät härän sarvet olleet aivan sen silmien edessä. Mikäli faabeleista olisi ollut kirjallinen laitos, tällaisia eroja tuskin olisi esiintynyt.

Platon, joka torjui Homeroksen runot ihannevaltiostaan, hyväksyi kuitenkin Aisopoksen sadut. Hän käyttää niistä termiä mythoi (). Vanhemman nimityksen faabeleille on arveltu olleen ainos (), joka esiintyy myös Odysseuksen epiteetissä polyainos (). Hesiodoksella sen merkitys on muuttunut moraaliseksi faabeliksi. Aristofanes käyttää faabeleista termiä logoi (), mikä kertoo niiden olleen proosamuotoisia. Vastaavasti Herodotos viittaa niiden kirjailijaan ilmaisulla ”Aisopos proosakirjailija” (), sillä logos () merkitsi alun perin proosaa siinä missä epē () runoutta, ja piti sisällään sekä faabelit että historian; myöhemmin termi tuli kuitenkin merkitsemään ennen kaikkea puheita, kun niistä tuli oma kirjallisuuden lajityyppinsä.

Antiikin kirjallisuudessa Aisopoksen nimiin laitettuja faabeleita esiintyy myös muun muassa Ksenofonilla, Demostheneellä, Demadeella, Horatiuksella ja Plutarkhoksella. Ensimmäisen kirjallisen kokoelman Aisopoksen faabeleista teki ilmeisesti Demetrios Faleronlainen hellenistisen kauden alussa. Tämä kokoelma, Aisopeia, oli tarkoitettu lähdeaineistoksi puhujien käyttöön sekä koulutusta varten, sillä faabeleita käytettiin moraalisten esimerkkien lähteenä. Se käsitti arviolta satakunta faabelia, jotka oli poimittu aikaisemmasta kreikkalaisesta kirjallisuudesta. Teos oli merkittävässä roolissa faabeleiden välittämisessä myöhemmille sukupolville, mutta se ei ole säilynyt nykyaikaan.

Nykyaikaan Aisopoksen faabelit ovat välittyneet ennen kaikkea Phaedruksen (1. vuosisata eaa./jaa.) ja Babrioksen (100-luku) välittäminä. Phaedruksen kokoelma sisälsi noin 120 ja Babrioksen noin 200 faabelia. Joskus myöhäisantiikin aikana kreikankielisissä kokoelmissa kiersi arviolta ainakin 350 faabelia.

Faabelit nousivat uuteen suosioon 900-luvulta lähtien, jonka jälkeen niitä koottiin jälleen kokoelmiksi Aisopoksen nimen alle. Mainitulla vuosisadalla syntyi latinankielinen proosamuotoisten faabeleiden kokoelma, joka kulkee Romuluksen nimissä. Hieman myöhemmin munkki Ademar kokosi elegiamitassa olleita latinankielisiä faabeleita.

Käsikirjoitukset 

Aisopoksen nimissä nykyaikaan säilyneet faabelit ovat proosamuotoisia. Monet niistä ovat selvästi epäperäisiä. Faabeleiden tärkeimpiä kokoelmia on kolme. Ensimmäinen tunnetaan Heidelbergin käsikirjoituksesta, ja julkaistiin vuonna 1610. Siihen kuuluu 136 faabelia. Niiden epäperäisyys tulee ilmi muun muassa siitä, että ne mainitsevat puhuja Demadeen, joka eli 200 vuotta Aisoposta myöhemmin, sekä pitävät sisällään kokonaisen lauseen, joka vaikuttaa olevan peräisin Jobin kirjasta. Osa faabeleista vaikuttaa olevan kholiambissa ja näin oletettavasti peräisin Babriokselta.

Toinen kokoelma on Maksimos Planudeen 1200-luvulla tekemä. Sen alkuun on liitetty Aisopoksen elämäkerta. Myös tässä kokoelmassa on yksi selvä Saarnaajan kirjaan perustuva hebraismi, paljon myöhempiä kreikkalaisia sanoja, sekä viitteitä Babrioksen kholiambeista. Kolmas kokoelma on Firenzen käsikirjoituksessa, ja julkaistiin vuonna 1809. Se on noin sata vuotta Planudesta vanhempi ja sisältää saman elämäkerran.

Tekstilaitokset ja käännökset 

Aisopoksen faabeleita alettiin painaa heti kirjapainotaidon alkuvaiheessa. Faabeleiden ensimmäiset tekstilaitokset olivat Buono Accorson Milanossa 1400-luvun lopulla toimittama laitos, joka koostui Planudeen tekemästä kokoelmasta sekä latinankielisestä käännöksestä; Robert Estiennen eli Robertus Stephanuksen laitos (Pariisi, 1546), joka käsitti saman kokoelman sekä joitakin lisäfaabeleita Bibliothèque du Roin käsikirjoituksesta; sekä Isaac Nicolas Neveletin laitos (Frankfurt am Main, 1610), joka lisäsi näihin Heidelbergin käsikirjoituksen faabelikokoelman.

Myöhempiä samojen faabeleiden laitoksia olivat muun muassa John Hudsonin (Marianus) laitos (Oxford, 1718, 8vo.), J. G. Hauptmannin laitos (Leipzig, 1741), J. M. Heusingerin laitos (Leipzig, 1756), J. C. G. Ernestin laitos (Leipzig, 1781) ja G. H. Schaeferin laitos (Leipzig, 1810, 1818 ja 1820). Francesco de Furia lisäsi näihin uusia faabeleita Firenzen käsikirjoituksesta, ja hänen laitoksensa julkaisi uudelleen Adamántios Koraís (Coray; Pariisi, 1810). J. G. Schneider kokosi 231 faabelia omaan laitokseensa (Breslau, 1810).

Faabeleiden varhaisia käännöksiä oli Marie de Francen ranskannos 1100-luvulla. Myöhemminkin faabelit ovat olleet Euroopassa laajalti tunnettuja, ja niitä on mukailtu paljon useissa eri kielissä. Esimerkiksi Ranskassa Jean de la Fontainen vuonna 1668 julkaistut faabelikäännökset ja omat mukaelmat luetaan ranskankielisen kirjallisuuden klassikoihin. Toinen tunnettu aisoposlaisia faabeleita kääntänyt ja itse sepittänyt oli venäläinen Ivan Krylov (1809, 1843).

Faabeleita hyödynnettiin keskiajalta lähtien erityisesti kouluopetuksessa, myös Suomessa. Niiden avulla opetettiin kreikkaa, moraalin perusteita ja eläinoppia. Tämän vuoksi faabeleita on suomennettu laajalti jo 1700- ja 1800-luvuilla. Myöhemminkin faabeleista on julkaistu useita erilaisia suomennoskokoelmia. Kattavin on Jari Tammen suomennos (Pikku-idis, 2010).

Sisältö 

Aisopoksen nimiin laitettuja faabeleita arvellaan olevan laskutavasta riippuen noin 350–900. Tämä johtuu siitä, että faabeleista on eri traditioissa lukuisia eri versioita, joissa on paljon päällekkäisyyttä. Faabeleissa puhujina toimivat yleensä eläimet, joskus ihmiset tai jumalat, ja joskus jopa elottomat kohteet, kuten vuori tai joki. Joskus faabelit ovat mytologisia syntytarinoita, tunnetuista henkilöistä kertovia anekdootteja tai suoranaisia vitsejä, jotka on tarkoitettu huvittamaan yleisöä.

Faabeleissa esiintyvät eläimet edustavat yleensä erilaisia stereotyyppisiä ihmisluonteita ja ihmisten hyveitä ja paheita: ketut ovat ovelia, leijonat urheita ja jänikset pelkureita. Eri versioissa eläimet ovat kuitenkin saattaneet vaihtua toisiksi. Tällaista sovittamista on tehty erityisesti, kun faabelit ovat kulkeutuneet kulttuurista ja maantieteelliseltä alueelta toiselle. Faabeleiden maailma on usein julma; Tammen sanoin se on ”sydämettömien ihmisten maailma: murhien, pahanteon, pilkan ja halveksunnan maailma – – Esikristillisessä antiikin yhteisössä toimii viidakon laki ja omillaan olemisen moraali – – jos näet lähimmäisesi makaavan maassa, älä auta häntä ylös vaan potki häntä lisää”. Faabelit ovatkin ennen kaikkea aikuisille tarkoitettuja, eivätkä usein sovellu lapsille ainakaan sellaisinaan.

Faabeleihin on usein liitetty moraalinen opetuslause. Se voi olla joko endomythion eli tarinansisäinen, epimythion eli tarinanjälkeinen tai harvemmin promythion eli tarinaa edeltävä. Useissa faabeleissa on sekä endomythion että epimythion. Moraaliopetukset on lisätty faabeleihin jälkikäteen jossakin niiden historian vaiheessa alkaen roomalaiselta kaudelta, kun faabeleita on käytetty opetuksessa. Usein opetuslauseet ovat holhoavia ja jopa tekopyhiä, eivätkä ne aina edes sovi kovin hyvin itse tarinaan. Kaikissa faabeleissa moraaliopetusta ei ole.

Tunnettuja faabeleita ovat muun muassa ”Kettu ja viinirypäleet”, jossa kettu ei ylety viinirypäleisiin, ja joka tunnetaan suomenkielisen version lausahduksesta ”happamia, sanoi kettu pihlajanmarjoista”; ”Poika, joka huusi sutta”, jossa paimenpoika valehtelee suden tulosta liian usein, niin ettei häntä lopulta uskota, kun susi oikeasti tulee ja syö hänen lampaansa; ”Jänis ja kilpikonna”, jossa kilpikonna voittaa juoksukilpailun jänistä vastaan; ”Maalaishiiri ja kaupunkilaishiiri”, joka kuvaa maalaiselämän kaupunkilaiselämää rauhallisemmaksi, vaikka kaupunkilaiselämä voikin olla aineellisesti yltäkylläisempää; ”Muurahainen ja heinäsirkka”, jossa kesät soitteluun keskittynyt heinäsirkka joutuu pulaan talven saapuessa, siinä missä ahkera muurahainen oli koonnut talvivarastoja; sekä ”Susi lampaan vaatteissa”, jossa susi soluttautuu lampaiden joukkoon helpon aterian toivossa, mutta tuleekin teurastetuksi lampaana.

Luettelo faabeleista (Perryn indeksi) 

Aisopoksen faabeleita on järjestetty eri tavoin. Usein ne on luetteloitu aakkosjärjestyksessä joko faabelin kreikan- tai latinankielisen nimen tai ensimmäisten sanojen mukaan. Seuraavassa faabelit on esitetty numeroituna Ben Edwin Perryn muodostaman niin kutsutun Perryn indeksin mukaisesti. Siinä faabeleita on 584. Niin kutsuttu Laajennettu Perry käsittää 725 faabelia. Tammen suomennoskokoelma sisältää 453 faabelia. Siinä käytetään erilaista numerointia; sikäli kun faabelit on voitu tunnistaa samaksi, suomennoskokoelmassa mukana olevien faabeleiden numero on suluissa faabelin nimen perässä.

1–100 

 1. Kotka ja kettu (258)
 2. Kotka, naakka ja paimen (70)
 3. Kotka ja pillerinpyörittäjä (259)
 4. Haukka ja satakieli (283)
 5. Ateenalainen velallinen (407)
 6. Vuohipaimen ja villivuohet (341)
 7. Kissa ja kanat; eli Kissa kanojen lääkärinä (102)
 8. Aisopos telakalla (247)
 9. Kettu ja pukki (43)
 10. Kettu ja leijona (77)
 11. Kalastaja, joka soitti huilua (361)
 12. Kettu ja pantteri (292)
 13. Kalastajat, jotka saivat saaliiksi kiven (363)
 14. Apina ja kettu (286)
 15. Kettu ja viinirypäleet (35)
 16. Kissa ja kukko (284)
 17. Kettu ja katkennut häntä (329)
 18. Kalastaja ja pikkukala (349)
 19. Kettu ja piikkipensas (61)
 20. Kettu ja krokotiili (287)
 21. Kalastajat ja tonnikala (362)
 22. Kettu ja puunhakkaaja (238)
 23. Kukot ja peltopyy (282)
 24. Turvonnut kettu (322)
 25. Jäälintu (371)
 26. Kalastaja ja joki (168)
 27. Kettu ja naamio (250)
 28. Sairas mies ja jumalat (423)
 29. Miilunpolttaja ja vanuttaja (166)
 30. Haaksirikkoutunut mies (419)
 31. Keski-ikäinen mies ja rakastajattaret (401)
 32. Murhamies (317)
 33. Rehvasteleva urheilija (28)
 34. Sairas mies ja vaimo (422)
 35. Mies ja satyyri (120)
 36. Mies ja oraakkeli (426)
 37. Sokea mies ja sudenpentu (153)
 38. Susi ja kyntäjä (110)
 39. Räystäspääsky ja muut linnut (395)
 40. Tähtitieteilijä (98)
 41. Kettu, karitsa ja koira (226)
 42. Maanviljelijä ja pojat (398)
 43. Kaksi sammakkoa (321)
 44. Zeus ja sammakot (215)
 45. Härät ja akselit (17)
 46. Pohjoistuuli ja aurinko (302)
 47. Lapsi ja uhrisisälmykset (392)
 48. Hemppo ja lepakko; eli Satakieli ja lepakko (360)
 49. Karjapaimen ja leijona (10)
 50. Fretti ja Afrodite (115)
 51. Maanviljelijä ja käärme (174)
 52. Maanviljelijä ja koirat (355)
 53. Vanha mies ja riitaisat pojat (399)
 54. Etanat (358)
 55. Piiat ja kukko (334)
 56. Naisnoita (97)
 57. Vanha nainen ja lääkäri (107)
 58. Leski ja kana (335)
 59. Fretti ja viila (65)
 60. Vanhus ja Kuolema (415)
 61. Maanviljelijä ja Sattuma (352)
 62. Delfiinit, valaat ja törö (20)
 63. Demades ja faabeli (1)
 64. Koiran purema mies (319)
 65. Matkamiehet ja karhu (179)
 66. Nuoret miehet ja teurastaja (279)
 67. Matkamiehet ja kirves (180)
 68. Kaksi vihamiestä (253)
 69. Sammakkonaapurukset (396)
 70. Kaisla ja oliivipuu (301)
 71. Pelkuri ja kultainen leijona (141)
 72. Mehiläishoitaja (195)
 73. Apina ja delfiini (85)
 74. Hirvi ja kuvajainen (56)
 75. Yksisilmäinen hirvi (373)
 76. Peura ja leijona (372)
 77. Naarashirvi ja viiniköynnös (199)
 78. Merenkulkijat (364)
 79. Kissa ja hiiret (63)
 80. Kärpäset ja hunaja (389)
 81. Kettu ja apina (214)
 82. Aasi, kukko ja leijona (11)
 83. Apina ja kameli (114)
 84. Kaksi pillerinpyörittäjää (44)
 85. Porsas ja lampaat (326)
 86. Rastas ja myrttimarjat (388)
 87. Kana, joka muni kultamunia (336)
 88. Hermes ja kuvanveistäjä (408)
 89. Hermes ja Teiresias (425)
 90. Kyy, vesikäärme ja sammakot (184)
 91. Aasi ja sylikoira (68)
 92. Metsästyskoira ja vahtikoira (163)
 93. Kyy ja viila (66)
 94. Isä ja kaksi tytärtä (169)
 95. Aviomies ja hankala vaimo (405)
 96. Kyy ja kettu (248)
 97. Kili, susi ja huilu (117)
 98. Kili ja susi (22)
 99. Mies ja Hermeen patsas (409)
 100. Zeus, Prometheus, Athene ja Momos (430 )

101–200 

 101. Naakka kauneuskilpailussa; eli Naakka lainahöyhenissä (92)
 102. Hermes ja Maa (427)
 103. Hermes ja käsityöläiset
 104. Zeus ja Apollon (306)
 105. Hevonen, härkä, koira ja ihminen (436)
 106. Zeus ja kilpikonna (447)
 107. Zeus ja kettu (116)
 108. Zeus ja ihminen
 109. Zeus ja häpeä (435)
 110. Puolijumala (351)
 111. Herakles ja Plutos (386)
 112. Muurahainen ja pillerinpyörittäjä (265)
 113. Tonnikala ja hai (254)
 114. Lääkäri hautajaisissa (106)
 115. Linnunpyytäjä ja aspiskyy (272)
 116. Rapu ja kettu (130)
 117. Kameli ja Zeus (444)
 118. Majava
 119. Vihannekset ja rikkakasvit (440)
 120. Puutarhuri ja koira (198)
 121. Muusikko kotona (37)
 122. Varkaat ja kukko (261)
 123. Naakka ja korpit (90)
 124. Kettu ja korppi (51)
 125. Varis ja korppi (93)
 126. Naakka ja kettu (343)
 127. Varis ja koira (94)
 128. Haarahaukka ja käärme (271); eli Korppi ja käärme (374)
 129. Naakka ja kyyhkyset (91)
 130. Vatsa ja jalat (162)
 131. Naakka ja naru (209)
 132. Koira leijonajahdissa (5)
 133. Koira ja kuvajainen (57)
 134. Susi ja nukkuva koira (40)
 135. Koirat ja vuodat (320)
 136. Koira ja jänis (227)
 137. Hyttynen ja sonni (16)
 138. Jänikset ja sammakot (137)
 139. Lokki ja haarahaukka (129)
 140. Leijona ja maanviljelijän tytär (112)
 141. Leijona ja sammakko (76)
 142. Kettu, leijona ja jalanjäljet (”Jäljet pelottavat”) (220)
 143. Leijona ja sonni (47)
 144. Maanviljelijä ja teljetty leijona (338)
 145. Leijona ja delfiini (183)
 146. Leijona, hiiri ja kettu (142)
 147. Leijona, karhu ja kettu (157)
 148. Leijona, jänis ja peura (348)
 149. Leijona, hyeena ja kettu (218)
 150. Leijona ja hiiri (172)
 151. Leijona ja aasi metsästävät yhdessä (13)
 152. Maantierosvo ja mulperipuu (316)
 153. Sudet, lampaat ja pässi (146)
 154. Susi ja hevonen (327)
 155. Susi ja karitsa (285)
 156. Susi ja harmaahaikara (188)
 157. Susi ja vuohi (48)
 158. Susi ja lastenhoitaja (346)
 159. Susi ja uuhi; eli Kolme totuutta (50)
 160. Haavoittunut susi ja uuhi (147)
 161. Ennustaja (96)
 162. Vauva ja varis
 163. Mehiläiset ja Zeus (445)
 164. Kybelen kerjäläispapit ja aasi (202)
 165. Hiiret ja fretit (369)
 166. Zeus ja muurahainen (446)
 167. Hiiri keittoruukussa (390)
 168. Haaksirikkoinen ja meri (82)
 169. Nuori tuhlari ja pääsky (80)
 170. Sairas mies ja lääkäri (105)
 171. Lepakko, lokki ja vatukka (439)
 172. Lepakko ja lumikot (124)
 173. Puunhakkaaja ja Hermes (424)
 174. Matkamies ja Sattuma (353)
 175. Matkamiehet ja plataani (201)
 176. Maanviljelijä ja jäätynyt käärme (340)
 177. Matkamiehet ja risukasa (344)
 178. Matkamies ja Hermes (421)
 179. Aasi ja puutarhuri (206)
 180. Suolakauppias ja aasi (273)
 181. Aasi ja härkä (160)
 182. Aasi kantaa jumalan patsasta (79)
 183. Villiaasi ja kesy aasi (204)
 184. Aasi ja laulukaskaat (67)
 185. Aasit ja Zeus (411)
 186. Aasi ja aasinkuljettaja (394)
 187. Leijona ja hevonen (101)
 188. Kettu, aasi ja leijonantalja; eli Aasi leijonantaljassa (86)
 189. Aasi ja sammakot (230)
 190. Aasi, korppi ja susi (242)
 191. Aasi, kettu ja leijona (275)
 192. Kana ja käärmeenmunat (323)
 193. Linnunpyytäjä ja töyhtökiuru (178)
 194. Kattohaikara ja kurjet (186)
 195. Kameli ja ihmiset (78)
 196. Käärme ja rapu (270)
 197. Käärme, fretti ja hiiret (158)
 198. Zeus ja tallattu käärme (315)
 199. Poika ja skorpioni (62)
 200. Varas ja äiti (400)

201–300 

 201. Kyyhkynen ja maalaus (391)
 202. Kyyhkynen ja varis (293)
 203. Apina ja kalastajat (69)
 204. Rikas mies ja parkitsija (167)
 205. Rikas mies ja itkijänaiset (333)
 206. Paimen, koira ja sairas lammas (234)
 207. Paimen ja meri (81)
 208. Paimen, lampaat ja viitta (194)
 209. Paimen ja sudenpennut (152)
 210. Poika, joka huusi sutta (278)
 211. Hukkuva poika (359)
 212. Keritty lammas (236)
 213. Granaattiomenapuu, omenapuu, oliivipuu ja orapihlaja (300)
 214. Myyrä ja äiti (32)
 215. Ampiaiset, peltopyyt ja viinitarhuri (264)
 216. Ampiainen ja käärme (252)
 217. Sonni ja villivuohet (8)
 218. Apinan lapset (397)
 219. Riikinkukko ja naakka (212)
 220. Kameli, norsu ja apina (213)
 221. Zeus ja käärme (281)
 222. Emakko, koira ja Afrodite (296)
 223. Sika ja kettu raskaana olemisen keveydestä (295)
 224. Villisika ja kettu (414)
 225. Saiturin kulta (377)
 226. Jänis ja kilpikonna (2)
 227. Pääsky ja käärme (308)
 228. Villihanhet ja kurjet (187)
 229. Pääsky ja varis (291)
 230. Kilpikonna ja kotka (127)
 231. Kirppu ja painija (417)
 232. Ketut joella (231)
 233. Joutsen ja omistaja (350)
 234. Susi ja paimen (149)
 235. Muurahainen ja kyyhkkynen (170)
 236. Matkamiehet ja korppi (95)
 237. Mies ja uusi aasi (60)
 238. Villikyyhkyt ja kesykyyhkyt (132)
 239. Horkoksen rangaistus (313)
 240. Prometheus ja ihmiset (428)
 241. Laulukaskas ja kettu (53)
 242. Hyeena ja kettu (122)
 243. Kaksi hyeenaa (123)
 244. Papukaija ja fretti (30)
 245. Pelkuri ja korpit (143)
 246. Vaimo ja juoppo aviomies (406)
 247. Diogenes ja lautturi (193)
 248. Diogenes ja kalju mies (403)
 249. Tanssiva kameli (113)
 250. Saksanpähkinäpuu (200)
 251. Töyhtökiuru (387)
 252. Koira, kukko ja kettu (276)
 253. Koira ja näkinkenkä (393)
 254. Koira ja teurastaja (280)
 255. Hyttynen ja leijona (3)
 256. Jänikset ja ketut (190)
 257. Naarasleijona ja kettunarttu (294)
 258. Leijona, susi ja kettu (219)
 259. Leijona, Prometheus ja norsu (140)
 260. Susi ja varjo (59)
 261. Karitsa ja susi (49)
 262. Oliivipuu ja muut puut (Puut valitsevat kuninkaan)
 263. Aasi ja muuli (159)
 264. Aasi, koira ja kirje (328)
 265. Linnunpyytäjä ja peltopyy (133)
 266. Kaksi kantolaukkua (434)
 267. Paimen, sudenpentu ja susi (150)
 268. Kastemato ja käärme (74)
 269. Hirvi, hevonen ja metsästäjä (189)
 270. Seinä ja seiväs (83)
 271. Talvi ja kevät (303)
 272. Mies ja kirppu (260)
 273. Kirppu ja härkä (14)
 274. Zeus ja hyvät asiat (433)
 275. Kaksi miestä, kotka ja kettu; eli Kotka, jolta leikattiin siivet (197)
 276. Kotka ja nuoli (134)
 277. Satakieli ja pääsky (441)
 278. Kaksi miestä kiistelemässä jumalista; eli Ateenalainen ja thebalainen (305)
 279. Vuohi ja aasi (274)
 280. Vuohipaimen ja vuohi (244)
 281. Kaksi kukkoa ja kotka (370)
 282. Kalastaja ja kalat (384)
 283. Maanviljelijä ja kettu (339)
 284. Mies ja leijona väittelemässä (307)
 285. Mies ja Hermeen patsas (376)
 286. Hämähäkki ja lisko
 287. Arabi ja hänen kamelinsa
 288. Karhu ja kettu (228)
 289. Sammakko ja kettu; eli Sammakko lääkärinä (103)
 290. Härät ja teurastaja (324)
 291. Härkäkuski ja Herakles (418)
 292. Aasi ja härkä (19)
 293. Mies ja fretti
 294. Riikinkukko ja kurki (290)
 295. Maanviljelijä, joka kadotti kuokkansa
 296. Maalaismies ja kotka (173)
 297. Maanviljelijä ja kurjet (356)
 298. Maanviljelijä ja kottaraiset
 299. Maanviljelijä ja puu (375)
 300. Hieho ja härkä (31)

301–400 

 301. Ruma orjatar ja Afrodite (416)
 302. Tammet ja Zeus (135)
 303. Mänty ja kiilat (136)
 304. Kuusi ja piikkipensas (298)
 305. Sairas irvi ja hänen ystävänsä
 306. Hermes, mies ja muurahaiset (314)
 307. Hermes ja kuvanveistäjä
 308. Hermes ja koira (410)
 309. Hermes ja arabit
 310. Eunukki ja uhripappi (121)
 311. Ihmiset ja Zeus (429)
 312. Zeus ja hyvien asioiden ruukku (432)
 313. Zeus ja ostrakonit (431)
 314. Aurinko ja sammakot (342)
 315. Muuli (26)
 316. Herakles ja Athene (451)
 317. Sairas mies ja puoskari (104)
 318. Kilpahevonen (366)
 319. Hevonen ja tallirenki (237)
 320. Hevonen ja sotilas (365)
 321. Kameli, joka paskansi jokeen (412)
 322. Rapu ja emo (225)
 323. Korppi ja Hermes (420)
 324. Kipeä korppi ja emo (224)
 325. Maanviljelijä ja töyhtökiuru
 326. Metsästäjä ja puunhakkaaja (9)
 327. Metsästäjä ja kalastaja
 332. Koira ja kulkunen (29)
 333. Jänis ja kettu (54)
 334. Jänis ja leijonan oikeus (222)
 335. Leijona ja kotka
 336. Leijona, kettu ja hirvi (221)
 337. Leijona, kettu ja apina
 338. Leijona ja villisika (156)
 339. Leijona ja hyeena (217)
 340. Leijona ja jousimies (139)
 341. Leijona ja vasa (210)
 342. Sudet ja koirat (144)
 343. Koirat ja kenraali; eli Sudet ja koirat sodassa (154)
 344. Kettu, susi ja leijonat; eli Susi leijonien joukossa (89)
 345. Kettu, susi ja lahja (177)
 346. Susi ja koira puupannassa (203)
 347. Susi ja leijona (318)
 348. Susi ja aasi (223)
 349. Kerskaileva lamppu (24)
 350. Avionrikkoja ja aviomies
 351. Nuori hirvi ja hirviemo (138)
 352. Maalaishiiri ja kaupunkilaishiiri (381)
 353. Hiiri ja härkä
 354. Hiiri ja sepät
 355. Totuus autiomaassa (449)
 356. Lampaat ja koira (164)
 357. Aasi, hevonen ja sota; eli Aasi, joka kadehti hevosta (383)
 358. Aasi leijonana (87)
 359. Aasi katolla
 360. Kettu, aasi ja orjantappura (249)
 361. Linnunpyytäjä, peltopyy ja kukko (262)
 362. Käärmeen häntä (73)
 363. Isä, poika ja leijona; eli Poika ja maalattu leijona (354)
 364. Eläinten kauneuskilpailu (34)
 365. Paimen, susi ja koira (148)
 366. Paimen ja sudenpentu (151)
 367. Polemos ja Hybris (448)
 368. Joki ja talja (23)
 369. Ruusu ja amarantti (299)
 370. Torvensoittaja (263)
 371. Lisko ja käärme
 372. Leijona ja kolme sonnia (155)
 373. Muurahainen ja heinäsirkka (266)
 374. Pukki ja viiniköynnös (257)
 375. Kalju ratsastaja (402)
 376. Sammakko ja härkä (75)
 377. Varis ja ylpeä pääsky (25)
 378. Ruukut (191)
 379. Mies, joka oli rakastunut omaan tyttäreensä
 380. Kuninkaan poika ja hänen suolensa
 381. Vanha maanviljelijä ja aasit
 382. Delfoilaiset ja heidän esivanhempansa
 383. Prometheus ja kaksi tietä (450)
 384. Hiiri ja sammakko (269)
 385. Unet
 386. Typerä tyttö
 387. Mies ja itikka (84)
 388. Leski ja kyntäjä
 389. Kissan syntymäpäiväjuhlat (46)
 390. Varis ja vesiruukku (413)
 391. Merimiehet ja kivet
 392. Susi ja kipeä aasi (99)
 393. Etiopialainen (108)
 394. Kettu ja leijona metsästäjinä (72)
 395. Käärme ja kotka
 396. Haarahaukka, joka hirnui (438)
 397. Linnunpyytäjä ja laulukaskas
 398. Korppi ja joutsen (128)
 399. Hanhi ja joutsen (64)
 400. Paimen ja mehiläiset

401–500 

 401. Mies, tamma ja varsa (196)
 402. Metsästäjä ja ratsastaja (36)
 403. Metsästäjä ja koira
 404. Metsästäjä ja susi
 405. Kyklooppi
 406. Koirat ja leijonannahka
 407. Koira ja susi (4)
 408. Jänis kaivossa ja kettu
 409. Kettu ja vangittu leijona (21)
 410. Nuorukainen ja nainen
 411. Villiaasi, kesy aasi ja leijona (205)
 412. Joet ja meri (38)
 413. Oliivipuu ja viikunapuu
 414. Sonni, leijonaemo ja villisika (229)
 415. Seppä ja koira (233)
 416. Karhu, kettu ja leijona metsästämässä yhdessä
 417. Susi ja Lykofron
 418. Struts
 419. Varas ja majatalonpitäjä
 420. Kaksi avionrikkojaa
 421. Merimies ja hänen poikansa
 422. Kotka, joka oli aiemmin ihminen
 423. Aisopos ja narttu
 424. Aisopos korinttilaisille
 425. Kalastaja ja mustekala
 426. Kettu ja kattohaikara (256)
 427. Siili, kettu ja punkit (192)
 428. Sybarislainen ja vaunut
 429. Kettu ja aaltoja laskenut mies
 430. Ihmisen luominen
 431. Ihmisten ja eläinten kieli
 432. Apollon, muusat ja dryadit
 433. Afrodite ja kauppias
 434. Peukaloinen kotkan selässä
 435. Musta kissa
 436. Kybelen pappi ja leijona
 437. Pöllö ja linnut
 438. Ruukku nostaa oikeusjutun; eli Sybarislainen nainen ja ruukku (301)
 439. Laakeripuu ja oliivipuu
 440. Karannut orja
 441. Juhlapäivä ja sen jälkeinen päivä
 442. Punastumisen alkuperä
 443. Harmaahaikara ja hiirihaukka
 444. Eros ihmisten joukossa
 445. Nautinto ja Kipu
 446. Käki ja pikkulinnut
 447. Töyhtökiuru ja sen töyhtö
 448. Orfeus ja koirat (437)
 449. Koira talvella ja kesällä; eli Koiran talo
 450. Leijonat ja jänikset
 451. Susi lampaan vaatteissa (88)
 452. Susi ja aasi oikeudessa
 453. Susi ja paimenet (243)
 454. Hiiri ja osteri
 455. Momos ja Afrodite
 456. Typerys ja siivilä
 457. Poika ja villihevonen
 458. Aasi ja Dipsas-käärme
 459. Aasin kurkistus
 460. Aasi ja varjo (304)
 461. Silmät ja hunaja; eli Silmät ja suu (71)
 462. Kuningatar Arsinoen suru
 463. Tanssivat apinat
 464. Apinat kaupunkia perustamassa
 465. Paimen, teurastaja ja karitsa
 466. Yltäkylläisyys ja Puute
 467. Satyyri ja tuli
 468. Kuu ja hänen äitinsä
 469. Leijona, härkä ja sen sarvet
 470. Laulukaskaat
 471. Täit ja maanviljelijä
 472. Turhamainen naakka ja riikinkukko
 473. Jänis ja varpunen (267)
 474. Susi, kettu ja apina (311)
 475. Suutarista lääkäriksi
 476. Vanhus ja aasi (207)
 477. Lammas, hirvi ja susi (309)
 478. Lammas, koira ja susi
 479. Synnyttävä nainen (404)
 480. Koiraemo ja pennut (42)
 481. Vanha leijona, villikarju, härkä ja aasi
 482. Koirat ja krokotiilit
 483. Koira ja aarre (379)
 484. Aasi loukkaa villikarjua
 485. Sammakot ja taistelevat sonnit (211)
 486. Haarahaukka ja kyyhkyset
 487. Nuori härkä, leijona ja varas
 488. Kotka, kissa ja villisian emakko
 489. Keisari Tiberius ja lakeija
 490. Kotka ja varis
 491. Kaksi muulia (380)
 492. Hirvi härkätallissa (131)
 493. Vanha nainen ja viiniruukku
 494. Pantteri ja paimenet
 495. Aisopos ja maanviljelijä
 496. Teurastaja ja apina
 497. Aisopos ja hulinoitsija (255)
 498. Kärpänen ja muuli (15)
 499. Veli ja sisar
 500. Sokrates ja ystävät (182)

501–584 

 501. Augustus ja murha; eli Uskomisesta ja epäuskomisesta
 502. Eunukin vastaus röyhkimykselle
 503. Kukko ja helmi (331)
 504. Mehiläiset, kuhnurit ja ampiaiset (312)
 505. Aisopos ja jousi (453)
 506. Koira ja karitsa vuohien joukossa
 507. Laulukaskas ja pöllö
 508. Jumalat ja heidän puunsa
 509. Hera (Juno) ja riikinkukko (442)
 510. Aisopos ja hänen lamppunsa
 511. Fretti ja hiiret
 512. Äiti ja kolme tytärtä; eli Arvoituksellinen testamentti
 513. Varas ja hänen lamppunsa
 514. Apina ja leijonan hengitys (216)
 515. Prometheus
 516. Zeus (Juppiter) ja vuohet; eli Parrakkaat kutut
 517. Zeus (Juppiter) ja koirat
 518. Kettu ja lohikäärme (378)
 519. Simonides ja haaksirikko (385)
 520. Vuori raskaana (345)
 521. Muurahainen ja kärpänen (289)
 522. Simonides ja jumalkaksoset; eli Kuinka jumalat pelastivat Simonideen
 523. Demetrios ja Menandros (245)
 524. Kaksi sotilasta ja ryöväri (181)
 525. Kalju mies ja kärpänen
 526. Sika, aasi ja ohra
 527. Pelle, maanviljelijä ja sika
 528. Kaksi kaljua miestä
 529. Ruhtinas-niminen huilunsoittaja
 530. Tilaisuus (452)
 531. Sonni ja vasikka (18)
 532. Vanha koira ja isäntä (240)
 533. Apina ja kettu
 534. Hermes (Mercurius) ja kaksi naista
 535. Prometheus and Huijaus
 536. Apollonin oraakkeli
 537. Aisopos ja kirjailija
 538. Pompeius ja hänen sotilaansa
 539. Hera (Juno), Afrodite (Venus) ja kana
 540. Vanha härkä ja nuori härkä
 541. Aisopos ja atleetti (27)
 542. Aasi ja lyyra (332)
 543. Leski ja sotilas
 544. Kaksi kosijaa
 545. Aisopos ja hänen emäntänsä
 546. Kukko ja kissat
 547. Synnyttävä emakko ja susi
 548. Aisopos ja karannut orja (208)
 549. Sotaratsu ja mylläri (367)
 550. Karhu ja ravut; eli Kun karhu on nälkäinen
 551. Matkamies ja korppi
 552. Käärme ja lisko
 553. Varis ja lammas
 554. Sokrates ja orja
 555. Nuori mies ja ilotyttö
 556. Ampiainen ja perhonen (297)
 557. Kettu ja maalintu
 558. Kaksi kukkoa ja haukka
 559. Etana ja peili
 560. Kalju mies ja puutarhuri
 561. Pöllö, kissa ja hiiri
 562. Kettu ja peltopyy (277)
 563. Paimen ja leijona; eli Androkles (171)
 564. Sääski ja härkä
 565. Aasi ja hevonen (368)
 566. Linnut, eläimet ja lepakko (125)
 567. Satakieli, haukka ja linnunpyytäjä (268)
 568. Kateellinen kettu ja susi
 569. Apinoiden kuningas
 570. Hanhi ja haikara
 571. Aasi, hevonen ja ohra (45)
 572. Kili ja susi
 573. Kesy käärme; eli Maanviljelijä ja käärme
 574. Kotka ja haarahaukka (185)
 575. Teurastaja ja lampaat (165)
 576. Linnunpyydystäjä ja linnut
 577. Korppi ja muut linnut päivällisellä
 578. Hevonen ja vuohet (7)
 579. Mies ja miekka
 580. Ahne mies ja kateellinen mies
 581. Poika ja varas
 582. Maanviljelijä ja hänen härkänsä
 583. Maanviljelijä ja sika; eli Sika ilman aivoja
 584. Kaksi kalaa; eli Jokikala ja merikala (288)

Laajennettu Perry 

Paulus Diaconus

 585. Sairas leijona, kettu ja karhu
 586. Vasikka ja haikara
 587. Kirppu ja Kihti

Odo Cheritonlainen

 588. Haukka ja kyyhkyset
 589. Pyhän Martinuksen lintu
 590. Harakka ja pyrstö (118)
 591. Rupikonna ja kaunis poika
 592. Kissa munkkina
 593. Kettu ja susi kaivossa
 594. Kissa, rotta ja juusto
 595. Isengrim munkkina
 596. Lampaiden valitus susia vastaan
 597. Kettu tunnistaa syntinsä kukolle
 598. Ampiainen ja hämähäkki
 599. Kotka ja varislääkäri
 600. Aasi ja sika
 601. Kana, kananpojat ja haarahaukka
 602. Päivällinen leijonan kotona
 603. Hanhi ja varis
 604. Haarahaukka ja peltopyyt (347)
 605. Kettu ja kissa (12)
 606. Varis ja kyyhkynen
 607. Suden hautajaiset
 608. Likainen koira
 609. Mies ja yksisarvinen
 610. Kettu ja lautturi
 611. Kettu ja kanat
 612. Haukka ja haarahaukka
 613. Kellon laittaminen kissalle; eli Hiirien kokous koskien kissaa
 614. Pöllö ja linnut
 615. Kissa, hiiri ja vala (39)
 616. Jäniksen ja suden kilpailu
 617. Käärme miehen povella
 618. Kiittämätön mies
 619. Hiiri etsimässä kumppania
 620. Haikara ja käärme
 621. Riikinkukko ja linnut (176)
 622. Rupikonna ja sammakko
 623. Ateenalainen filosofi / Vuohi ja aasi
 624. Vanha isä ja julma poika
 625. Susi kalastajana ja kettu
 626. Käki ja kotka
 627. Satakieli ja jousimies
 628. Susi kuuntelee ketun ja aasin tunnustukset
 629. Maanviljelijä, joka kutsuttiin päivällisille
 630. Navetassa kasvanut maanviljelijä
 631. Kreikan kuningas ja hänen veljensä
 632. Julianus Luopio ja demoni
 633. Hirtettäväksi tuomittu mies
 634. Filosofi, joka sylki kuninkaan partaan
 635. Enkeli paljastaa Jumalan tuomiot
 636. Susi ja lammas suutelevat
 637. Kesy aspiskyy
 638. Aasi, jolla oli syy olla poissa, sekä kettu ja susi
 639. Kotka ja rotta
 640. Sotilas ja käärme / Lohikäärme ja maanviljelijä
 641. Susi ja pappi
 642. Sotilas ja pappi
 643. Apina ja kauppias

John Sheppey

 644. Hiirihaukka ja haukka
 645. Leijona ja yksisarvinen

Metrisiä, alkuperä tuntematon

 646. Syöttökukko ja haukka
 647. Kauppias ja vaimo

Alexander Neckam

 648. Korppikotka ja kotka

Riimitettyjä (Ms. Add. 11619, British Museum)

 649. Hirvi, siili ja metsäkarju

Robert's Romulus (Mss. 347b ja 347c, Bibliotheque Nationale)

 650. Kovakuoriainen ilmassa (126)
 651. Maanviljelijä ja hänen vaimonsa
 652. Käki ja muut linnut
 653. Maanviljelijä myi hevosensa
 654. Kotka, haukka ja kurki
 655. Susi paastoamassa
 656. Pääsky ja varpuset
 657. Maanviljelijä, naudat ja sonta (235)
 658. Zeus (Juppiter) ja jänis (443)
 659. Susi ja kovakuoriainen

Codex Bruxellensis 536

 660. Varas ja kovakuoriainen
 661. Vaimo ja rakastaja
 662. Varas ja Paholainen
 663. Lohikäärmeen antama talletus
 664. Mies testaa palvelijaa
 665. Mies rukoilee toista hevosta
 666. Mies rukoilee itsensä puolesta
 667. Kaupunkilainen ja kesy naakka
 668. Kolme toivetta
 669. Kettu, kuu ja joki (58)
 670. Susi, korppi ja pässi (241)
 671. Kettu ja kyyhkynen
 672. Kotka, haukka ja kyyhkyset
 673. Hevonen ja vilja
 674. Hevonen ja vuohi pakettitarjouksena
 675. Susi ja siili
 676. Sudet ja sadonkorjaajat (111)
 677. Taidemaalari ja hänen vaimonsa
 678. Kauris neuvoo vasaansa
 679. Varis ja poikaset
 680. Vuohi ja susi
 681. Riidanhaluinen vaimo
 682. Uppiniskainen vaimo
 683. Kuiskaavat maantierosvot
 684. Lääkäri, rikas mies ja tytär
 685. Mäyrä sikojen joukossa
 686. Susi ansassa ja siili
 687. Susi ja lautturi
 688. Susi opettelee kirjaimia
 689. Susi ja kyyhky, joka keräsi oksia
 690. Mies veneessä
 691. Vanha mies ja poika
 692. Kissa piispana

Fabulae Extravagantes

 693. Epäonninen susi, kettu ja muuli
 694. Metsäkarju
 695. Pukki ja kuvajainen; eli Pukki ja susi (55)
 696. Susi ja rampa aasi (100?)
 697. Käärme neuvonantajana
 698. Susi kalastajana
 699. Suden epäonni
 700. Metsästäjä ja kyntäjä
 701. Koira ja susi
 702. Koira kaukalossa (251)
 703. Kolme poikaa perintöä jakamassa
 704. Kettu suden opissa
 705. Koira, susi ja pässi
 706. Leijonan poika oppii ihmisistä
 707. Ritari ja valehteleva linnanherra

Codex Bernensis 679

 708. Apina ja karhu
 709. Koira ja sen surmattu isäntä
 710. Koira ja poika joessa
 711. Pässi ja sen kalju isäntä
 712. Susi ja nälkäinen kettu
 713. Aviorikoksen tehnyt kurki
 714. Pässi ja susi
 715. Kettu ja sairas apina
 716. Hiiri ja tytär
 717. Kukko ja hevonen puhuvat isännästä
 718. Antelias kettu ja susi
 719. Koira anelee luuta isännältään

Promptuarium (1300-luku)

 720. Linnunpelätin

Poggio ja Abstemius

 721. Isä, poika ja aasi
 722. Aasin opettaminen lukemaan
 723. Maalainen jokea ylittämässä
 724. Kärpänen vaunuissa
 725. Kalat, jotka hyppäävät paistinpannulta hiiliin

Esimerkkejä 

Faabeleissa esiintyy muun muassa kertomus janoisesta variksesta, joka laittoi kiviä vesiastiaan, jotta sai vedenpinnan kohoamaan. Tätä on testattu myös käytännössä ja todettu mahdolliseksi tavaksi toimia. Tarina innoitti tutkijoita siinä määrin, että Cambridgen yliopistossa tehtiin koe neljällä variksella, jotka laitettiin poimimaan kelluva mato vesiastiasta. Varikset käyttivät jopa mielellään isompia kiviä ensin.

Lähteet

Kirjallisuutta

Suomennoksia 

 
 Aisopos. 12 faabelia. Teoksessa

Muita käännöksiä ja tekstilaitoksia

Muuta kirjallisuutta

Aiheesta muualla 

 Αισώπου Μύθοι. Wikisource.  
 Aesop's Fables. Wikisource. 
 The Æsop for Children. Library of Congress.